ร้านท่งฮั่วเฮงเป็นร้านราดหน้าที่แยกกิจการในครอบครัวกันเองออกมาเป็นสองร้าน ที่ใช้ชื่อ ท่งฮั่วเฮงเหมือนกับเปี๊ยบแต่ มีวงเล็บต่อท้ายด้วย ชื่อเฮียมัก (เป็นแค่เดือนคู่เท่านั้น) และเฮียตั๋ง (ตอนแรกขายแค่เดือนคี่ สลับกับเฮียมักแต่ไปมาเข้าใจว่าเปิดตลอดทุกเดือนแล้ว) อยู่ใกล้ๆกันเลย 

จะว่าไปแล้วก็ทำอาหารสูตรเดียวกันจากครัวต้นตระกูลจนมาถึงรุ่นที่สามแล้ว ยังเน้นการทำอาหารโดยใช้เตาถ่านเพิ่มความหอมให้กับการผัดเส้นก๋วยเตี๋ยว ทีเด็ดคือหมูชิ้นใหญ่มักจนนุ่มข้ามคืน น้ำราดหน้าออกแนวบ้านคนจีนทำกินกันเอง น้ำจะใสหน่อย ไม่ข้นจนเป็นสีน้ำตาลเหมือนเคี้ยงเอ็มไพร์  ราดหน้าจานนี้เหมาะกับคนชอบทานราดหน้าแบบรสไม่จัด ไม่ชอบปรุงอะไรเพิ่ม อร่อยกับน้ำราดหน้าเพียวๆ 

โดยรวมถือว่าใช้ได้ค่ะ ผ่านไปเสียค่าปรับแถว สน.พลับพลาไชย (ตัวเองโดนล๊อคล้อหลายทีแหละ :p) แวะไปทานให้หายเครียด หายหิวได้  ทอดมันก็อร่อยดี

ร้านอยู่ใกล้กับ ส.น. พลับพลาไชย หันหน้าเข้าโรงพัก ร้านจะอยู่ด้านขวามือ มีที่จอดรถหน้าร้านประมาณ 5 คัน